30/04/2010 | Administración LocalMunicipal
Ponteceso
Secretaría
Aprobación definitiva da modificación da Ordenanza núm.22, xeral municipal sobre tráfico, circulación de vehículos a motor e seguridade viaria

ANUNCIO O Pleno do Concello de Ponteceso, na sesión do 25.01.2010, acordou modificar a Ordenanza reguladora do tráfico de Ponteceso. Tamén acordou expoñer o expediente a información pública e darlle audiencia ás persoas interesadas por un prazo de 30 días. No BOP núm.31, do 17.02.2010 saíu publicado o anuncio da aprobación inicial. As persoas interesadas non presentaron reclamacións no prazo de 30 días. Polo tanto, está aprobada definitivamente a modificación da Ordenanza núm.22, xeral municipal sobre tráfico, circulación de vehículos a motor e seguridade viaria. Procede agora publicar o texto íntegro da ordenanza, no cumprimento do que dispón o artigo 70.2 da Lei 7/1985, do 2 de abril, reguladora das bases do réxime local. Ponteceso, 29 de marzo de 2010 O alcalde José Luis Fondo Aguiar As entidades locais gozan de autonomía para a xestión dos intereses que lles sexan propios. A Lei reguladora das bases do réxime local e o seu texto refundido establecen que a ordenación do tráfico de vehículos e persoas nas vías urbanas será de competencia das entidades locais, as cales a exercen dentro do límite establecido pola lexislación do Estado e das comunidades autónomas. A manifestación desta competencia en materia de circulación reflíctese na elaboración dunha ordenanza que regule os aspectos relacionados con ela dentro do concello. O feito da circulación viaria é hoxe en día consubstancial ao ser humano e é a actividade que máis se prodiga e a que máis vincula á poboación xa sexa na súa faceta condutora ou simplemente peonil, razón pola que se require unha lexislación concreta e adecuada ás súas especiais circunstancias. A capacidade normativa das administracións locais ten que se enfocar cara á regulación das facetas específicas que constitúen a idiosincrasia do concello, atendendo á variedade e á pluralidade do seu tecido social, coa finalidade de mellorar a calidade de vida dos seus cidadáns e das súas cidadás. Este concello regula mediante esta ordenanza diversas cuestións en materia de tráfico, coa finalidade de exercer as competencias que lle atribúen aos concellos o artigo 7 do Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade viaria e a normativa concordante e complementaria así como a lexislación estatal e autonómica neste ámbito. Esta ordenanza dítase no exercicio das competencias que lle atribúen a Lei de bases do réxime local e a Lei sobre o tráfico, circulación de vehículos a motor e seguridade viaria aos concellos en materia de ordenación do tráfico de persoas e vehículos nas vías urbanas. Naquelas materias non reguladas expresamente nesta ordenanza aplicaranse directa e subsidiariamente os preceptos da Lei de seguridade viaria e os regulamentos ou outras normas que a desenvolvan ou poidan desenvolvela nun futuro.1 Regular os usos das vías urbanas e das travesías, de acordo coas fórmulas de cooperación ou delegación con outras administracións, facendo compatible a equitativa distribución dos aparcamentos entre todos os/as usuarios/as, compatibilizar a necesaria fluidez do tráfico rodado e o uso peonil das rúas, así como fomentar a seguridade viaria e a prevención de accidentes.2 Establecer medidas de limitación do estacionamento, coa finalidade de garantir a rotación dos aparcamentos, prestando especial atención ás necesidades das persoas que teñen reducida a súa mobilidade e que utilizan vehículos e favorecer así a súa integración social.3 Establecer os importes das sancións pecuniarias que lles corresponden ás distintas infraccións, respectando os límites legais na normativa con rango de lei.1 As normas contidas nesta ordenanza obrigarán aos/ás titulares e aos/ás usuarios/as das víase dos terreos públicos urbanos e dos interurbanos a competencia dos cales fora cedida ao concello, que sexan aptos para circular ou que, sen ter tal aptitude, sexan de uso común e, en defecto doutra norma, aos/ás titulares das vías e dos terreos privados que sexan utilizados por unha colectividade indeterminada de usuarios/as. Mediante esta ordenanza regúlase o uso das vías urbanas do termo municipal para a circulación de persoas e de vehículos e será de obrigado cumprimento para todos/as aqueles/as que fagan uso delas.2 Enténdese por usuarios/as da vía os/as peóns, os/as condutores/as, os/as ciclistas e calquera outra persoa que realice sobre a vía ou que a utilice para o desenvolvemento de actividades de natureza diversa, que precisarán para o seu exercicio de autorización municipal. Os/as usuarios/as están obrigados/as a comportarse de forma que non entorpezan indebidamente a circulación nin causen perigo, prexuízos ou molestias innecesarias ás persoas ou danos aos bens.1 Os/as peóns transitarán polas beirarrúas, polas plataformas ou polos paseos, preferentemente pola súa dereita, de forma que non obstrúan ou dificulten a circulación doutros viandantes, gozando sempre de preferencia as persoas de mobilidade reducida. Nas vías urbanas, sen beirarrúas ou con beirarrúas que non permitan o paso simultáneo de dúas persoas pero que estean abertas ao tráfico de vehículos, os/as peóns teñen que extremar as precaucións e circular preto da fachadas dos edificios, polo lugar máis afastado do centro da calzada.2 Os/as peóns utilizarán os pasos sinalizados para cruzar as calzadas e, nos lugares que carezan deles, farano polos extremos dos rueiros, perpendicularmente á calzada, asegurándose antes da non proximidade dalgún vehículo.3 Ao chegar a unha praza ou rotonda, os/as peóns deberán rodeala, agás que estea habilitado un paso para cruzala.4 Nos pasos de peóns regulados por semáforo, os/as peóns deberán respectar os seus sinais ou as fases que lles afecten, así como calquera outro tipo de sinalización específica da vía pública.5 Os/as peóns deberán respectar os sinais dos/as axentes da autoridade encargados da vixilancia do tráfico e seguir as súas indicacións.1 O concello poderá establecer illas ou zonas peonís nas que, como norma xeral, será prioritaria a circulación de peóns e restrinxirase total ou parcialmente a circulación e o estacionamento de vehículos excepto nas zonas especialmente autorizadas.2 As illas ou as zonas peonís disporán da sinalización correspondente á entrada e á saída. Nos sinais indicaranse as limitacións e os horarios, se procede, se procede, sen prexuízo de que se poidan utilizar outros elementos móbiles ou telemáticos que impidan a entrada e a circulación de vehículos na rúa o na zona afectada.3 A prohibición de circular e de estacionar nas illas ou nas zonas peonís poderá establecerse con carácter permanente ou referirse unicamente a unhas determinadas horas do día ou a uns determinados días e poderá afectar a todas ou a só algunhas das vías da zona delimitada.4 As limitacións de circular e de estacionar que se establezan nas illas ou nas zonas peonís non afectarán aos seguintes vehículos: a) Os do servizo de prevención e extinción de incendios, os dos corpos e forzas de seguridade, as ambulancias e o transporte sanitario e aqueles outros vehículos de servizos públicos de limpeza, reparación ou similares, para prestar o servizo correspondente. b) Os que trasladen enfermos ou persoas discapacitadas con domicilio ou atención dentro da área. c) Os que accedan ou saian de garaxes e de estacionamentos autorizados, durante o horario que fixe a licenza correspondente. d) Os vehículos comerciais ou industriais terán acceso durante o tempo imprescindible para cargar ou descargar, dentro do horario establecido. As tarefas de carga e descarga realizaranse nos espazos indicados para o efecto. e) Os vehículos destinados a operacións de mudanzas de mobles e aparellos terán acceso á zona e permiso para estacionar nas condicións e nos horarios establecidos para cada caso, na autorización municipal correspondente, segundo dispón o artigo 38.4 desta ordenanza. f) Os vehículos destinados ao transporte escolar, nos itinerarios e nas paradas fixados para o efecto pola autoridade municipal, de conformidade co establecido no artigo 24 desta ordenanza.5 O concello poderá ordenar a utilización de distintivos para identificar os vehículos autorizados a circular nas zonas restrinxidas, que deberán colocarse nun lugar visible, preferentemente no parabrisas.1 La administración municipal poderá establecer zonas nas cales as condicións de circulación de vehículos queden restrinxidas a favor da circulación e uso da calzada por parte dos/as peóns.2 A autoridade municipal, por medio da policía local, poderán tomar as medidas que sexan oportunas para regular adecuadamente o tráfico, cando concorran circunstancias especiais como as seguintes: a) A restrición ou a prohibición de circular de vehículos en xeral ou dunha categoría en particular por determinadas zonas de poboación. b) A canalización do tráfico en determinadas vías. c) A reordenación, restrición ou prohibición de parar ou de estacionar en determinadas vías.1 Os/as condutores/as deberán estar en todo momento en condicións de controlar os seus vehículos ou os seus animais. Deberán adoptar as precaucións necesarias para a seguridade dos/as outros/as usuarios/as da vía cando se aproximen a eles/as, especialmente cando se trate de nenos/as, anciáns/anciás, invidentes ou outra persoas evidentemente impedidas.2 O/a condutor/a dun vehículo está obrigado/a a manter a súa propia liberdade de movementos, o campo necesario de visión e a atención permanente á condución, que garantan a súa propia seguridade, a do resto dos ocupantes do vehículo e a dos demais usuarios da vía. Para estes efectos, deberá coidar especialmente de manter a posición adecuada e que a manteña o resto dos/as pasaxeiros/as e deberá colocar adecuadamente os obxectos ou os animais transportados, de forma que non haxa interferencia entre o/a condutor/a e calquera deles.3 Considérase incompatible coa obrigatoria atención permanente á condución o uso por parte do/a condutor/a, co vehículo en movemento, de dispositivos tales como pantallas de acceso a internet, monitores de televisión e reprodutores de vídeo ou de DVD. Exceptúanse, para estes efectos, o uso de monitores que estean á vista do condutor e a utilización e a utilización dos cales sexa necesaria para a visión de acceso ou baixada de pasaxeiros/as ou para a visión de vehículos con cámara de manobras traseiras, así como o uso do dispositivo GPS.4 Queda prohibido conducir e utilizar cascos ou auriculares conectados a aparellos receptores ou reprodutores de son, excepto durante a correspondente ensinanza e a realización das probas de aptitude en circuíto aberto para obter o permiso de conducir de motocicletas de dúas rodas, cando así o esixa o Regulamento xeral de condutores.5 Prohíbese, mentres se conduce, usar dispositivos de telefonía móbil e calquera outro medio ou sistema de comunicación, excepto cando o desenvolvemento da comunicación teña lugar sen empregar as mans nin usar cascos, auriculares ou instrumentos similares. Quedan exentos desa prohibición os/as axentes da autoridade, os/as condutores/as de vehículos especiais e de acompañamento destes, de furgóns de transporte de fondos e de escolta debidamente acreditados/as, no exercicio das funcións que teñan encomendadas.6 Prohíbese instalar nos vehículos mecanismos ou sistemas, se leven instrumentos ou se acondicionen de forma encamiñada a eludir a vixilancia dos axentes de tráfico e que se emitan ou fagan sinais con esa finalidade, así como utilizar mecanismos para detectar ou inhibir os radares.7 Prohíbese levar abertas as portas do vehículo, abrilas antes de inmobilizalo completamente e abrilas ou apearse do vehículo sen comprobar previamente que iso non implica perigo ou entorpecemento para os/as outros/as usuarios/as, especialmente cando se refire a condutores/as de bicicletas.8 Queda prohibido circular con menores de 12 anos situados nos asentos dianteiros do vehículo, agás que utilicen dispositivos homologados para o efecto. Así mesmo, queda prohibido circular con menores de 12 anos como pasaxeiros/as de ciclomotores ou motocicletas con ou sen sidecar, por calquera clase de vía. Excepcionalmente permítese esta circulación a partir dos 7 anos, sempre que os/as condutores/as sexan os pais ou as nais, os/as titores/as ou a persoa de maior idade autorizada por eles/elas, utilicen casco homologado e se cumpran as condicións específicas de seguridade establecidas regulamentariamente. As motocicletas e os ciclomotores non poderán circular polas beirarrúas, polas pasarelas, polos paseos nin polo carril bici.1 As bicicletas deberán estar dotadas dos elementos reflectores debidamente homologados que regulamentariamente se determinen e que deberán posuír estes vehículos de conformidade con esa normativa. Os/as condutores/as de bicicletas deberán levar colocada, ademais, algunha prenda reflectora se circulan por vía interurbana, cando sexa obrigatorio o uso de iluminación.2 As bicicletas circularán polos carrís especialmente reservados, respectando a preferencia de paso dos/as peóns que os crucen. Circularán preferiblemente polo carril da dereita, agás que teñen que realizar un xiro próximo á esquerda, se circulan pola calzada por non haber un viario reservado.3 As bicicletas poderán circular por parques públicos, polas zonas peonís, polos paseos, polas beirarrúas suficientemente amplas e polas zonas de prioridade invertida sen carril bici nas seguintes condicións, excepto en momentos de aglomeración: 1) Respectarán a preferencia dos/as peóns 2) Adecuarán a velocidade á dos/as peóns, sen superar os 10 km/hora 3) Absteranse de zigzaguear ou de realizar calquera outra manobra que poida afectar á seguridade dos/as peóns.4 Os ciclistas deberán respectar individualmente a sinalización semafórica que lles afecte, cando circulen polas vías urbanas.5 As bicicletas non poderán circular por vías urbanas nas que estea permitida unha velocidade superior aos 50 km/hora e carezan de beiravías.1 O límite máximo autorizado de velocidade á que poderán circular os vehículos por viarios urbanos será de 50 km/horas, agás para os vehículos que transporten mercadorías perigosas, que circularán como máximo a 40 km/hora, sen prexuízo de que a autoridade municipal poida establecer en certas vías e/ou zonas límites inferiores ou superiores, de conformidade coas súas características peculiares.2 Todo/a condutor/a estará obrigado/a a respectar os límites de velocidade establecidos. Deberá ter en conta, ademais, coa finalidade de adecuar a velocidade do vehículo de maneira que sempre poida deter a marcha do velocidade do vehículo de maneira que sempre poida deter a súa marcha dentro dos límites do seu campo de vision e diante de calquera obstáculo: 1) As propias condicións físicas e psíquicas 2) As características e o estado da vía, do vehículo e da súa carga 3) As condicións meteorolóxicas, ambientais e de circulación 4) Todas aquelas circunstancias que concorran en cada momento, en xeral 3 Os/as condutores/as poderán circular por debaixo dos límites mínimos de velocidade nos casos de transportes e vehículos especiais ou cando as circunstancias do tráfico impidan o mantemento dunha velocidade superior á mínima sen risco para a circulación, así como nos supostos de protección ou acompañamento a outros vehículos, nas condicións que regulamentariamente se establezan.1 Precisará a previa autorización municipal a realización de obras, de instalacións, de colocación de colectores, de mobiliario urbano ou de calquera outro elemento ou obxecto de forma permanente ou provisional nos viarios obxecto desta ordenanza e rexeranse polo que dispón esta norma e as leis de aplicación xeral. As mesmas normas serán aplicables á interrupción das obras, en razón das circunstancias ou das características especiais do tráfico que poderá levarse a efecto a pedimento da autoridade municipal.2 Prohíbese tirar, depositar ou abandonar sobra a vía substancias ou materiais que poidan entorpecer a libre circulación, a parada ou o estacionamento, facelo perigoso ou deteriorar o viario ou as súas instalacións, ou producir na vía ou nas súas inmediacións efectos que modifiquen as condicións apropiadas para circular, parar ou estacionar. Así mesmo, prohíbese tirar na vía ou nas súas inmediacións calquera obxecto que poida producir incendios ou, en xeral, pór en perigo a seguridade viaria. Os vehículos adoptarán as medidas necesarias para manter os viarios limpos de terra, de barro ou doutros materiais, obxectos ou aparellos, especialmente cando se incorporen á vía pública dende obras, desterres ou fincas de labranza.3 Os/as que creasen sobre o viario algún obstáculo ou perigo deberán facelo desaparecer o máis axiña posible e adoptarán mentres tanto as medidas necesarias para que os/as demais usuarios/as da vía o poidan advertir e para que non se dificulte a circulación.4 Prohíbese ocupar unha vía de dominio público por causa de actividades ou de instalacións sen autorización municipal.5 Prohíbese expresamente limpar, lavar ou reparar vehículos na vía pública.1 Non poderán circular polos viarios obxecto desta ordenanza os vehículos que emitan ruídos en niveles superiores aos regulamentariamente establecidos, así como os que emitan gases ou fumes en valores superiores aos límites establecidos e no suposto de que foran obxecto dunha reforma de importancia non autorizada. Todos/as os/as condutores/as de vehículos quedan obrigados/as a colaborar nas probas regulamentarias de detección que permitan comprobar as posibles deficiencias e as reformas indicadas.2 Queda prohibido que circulen vehículos a motor e ciclomotores co chamado escape libre, sen o preceptivo silenciador das explosións, tanto nos viarios públicos urbanos como nos interurbanos. Queda prohibido, así mesmo, que circulen os vehículos mencionados cando os gases que expulsan os motores saian dende o motor a través dun incompleto, inadecuado, deteriorado ou a través de canos, en lugar de atravesar un silenciador eficaz, e a dos de motor de combustión interna que circulen sen un dispositivo que evite a proxección descendente ao exterior de combustible non queimado ou que expulsen fumes que poidan dificultar a visibilidade aos/ás condutores/as doutros vehículos ou que resulten nocivos. Os/as axentes da autoridade poderán inmobilizar o vehículo no caso de que supere os niveis de gases, fumes e ruídos permitidos regulamentariamente, segundo o tipo de vehículo, de conformidade co artigo 70.2 do texto articulado da Lei sobre o tráfico, circulación de vehículos a motor e seguridade viaria.3 Queda prohibido emitir os contaminantes aos que se refire o apartado 1, producidos por vehículos a motor por encima das limitacións previstas nas normas reguladoras dos vehículos.4 Igualmente queda prohibida esa emisión por outros focos emisores de contaminantes distintos dos producidos por vehículos a motor, calquera que fose a súa natureza, por encima dos niveis que o Goberno estableza con carácter xeral. Quedan prohibidos, en concreto, os vertedoiros de lixo e de residuos dentro da zona de afección das estradas, en todo caso, e fóra dela cando exista perigo de que o fume que produza a incineración do lixo ou de incendios ocasionais poida chegar á estrada.5 Prohíbese forzar ou violentar as marchas dos vehículos producindo ruídos molestos ou innecesarios aínda que estivesen dentro dos límites máximos admisibles. Esta infracción será cualificada como leve.1 A sinalización dos viarios urbanos correspóndelle á autoridade municipal. O/a alcalde/sa ou o/a concelleiro/a delegado/a ordenarán colocar, retirar e substituír os sinais que en cada caso procedan, así como autorizar sinais temporais por motivo de obras ou doutras circunstancias.2 Todos/as os/as usuarios/as dos viarios obxecto desta ordenanza estarán obrigados a obedecer os sinais da circulación que establezan unha obriga ou unha prohibición e a adaptar o seu comportamento á mensaxe do resto dos sinais regulamentarias que estean nos viarios polos que circulen. Para estes efectos, o/a condutor/a do vehículo así detido non poderá continuar a marcha ata ter cumprida a finalidade que establece o sinal.1 Instalar, retirar, trasladar ou modificar a sinalización requirirá a previa autorización municipal. A autorización determinará a situación, o modelo e as dimensións dos sinais que hai que implantar.2 Queda prohibido modificar o contido dos sinais ou colocar sobre eles ou ao seu lado placas, carteis, marquesiñas, anuncios, marcas ou outros obxectos que poidan confundir, reducir a súa visibilidade ou a súa eficacia, cegar os/as usuarios/as do viario ou distraer a súa atención.3 O concello retirará inmediatamente os sinais que non estean autorizados ou que con cumpran as normas en vigor, e isto tanto no que respecta ós sinais non regulamentarios como se é incorrecta a forma, a colocación ou o deseño do sinal.1 Os sinais de tráfico preceptivos instalados nas entradas dos núcleos de poboación rexerán para todo o núcleo, agás sinalización específica para un tramo de rúa ou de zona.2 Os sinais instalados nas entradas das zonas peonís e nas demais áreas de circulación restrinxida ou de estacionamento limitado rexen en xeral para toda a totalidade do viario interior do perímetro.1 A orde de prioridade entre os distintos tipos de sinais é o seguinte: 1) Sinais e ordes dos/as axentes encargados/as da vixilancia do tráfico 2) Sinalización circunstancial que modifique o réxime de utilización normal da vía pública 3) Semáforos 4) Sinais verticais de circulación 5) Marcas viarias 2 Prevalecerá a prioritaria, segundo a orde do apartado anterior, no suposto de que as prescricións indicadas por diferentes sinais parezan estar en contradición, ou a máis restritiva se se trata de sinais do mesmo tipo. A autoridade municipal poderá modificar temporalmente a ordenación do tráfico que existe e adoptar, de ser o caso, todas as medidas preventivas necesarias para garantir a seguridade das persoas e dos vehículos e unha maior fluidez na circulación, en casos de emerxencia ou ben por mor de actos deportivos, culturais ou de calquera outra natureza, susceptibles de producir grandes concentracións de persoas ou vehículos. Enténdese por parada toda inmobilización dun vehículo durante un tempo inferior a dous minutos, sen que o condutor o poida abandonar. Non se considerará parada a detección accidental ou momentánea por necesidade da circulación nin a detección ordenada polos/as axentes da policía local ou por circunstancias de urxencia que sexan imprevisibles e inaprazables.1 A parada deberá efectuarse de tal maneira que o vehículo non obstaculice a circulación nin constitúa un risco para o resto dos/as usuarios/as do viario, coidando especialmente a súa colocación. En todo caso, a parada terá que facerse situando o vehículo o máis preto posible do bordo dereito segundo o sentido da marcha, aínda que en viarios dun só sentido de circulación tamén se poderá realizar situando o vehículo o máis preto posible do bordo esquerdo, se a sinalización non o impide, adoptando as medidas necesarias para evitar o entorpecemento da circulación.2 Os/as pasaxeiros/as terán que baixar polo lado correspondente da beirarrúa. A persoa que conduce poderá baixar polo outro lado sempre que previamente se asegure de que pode facelo sen ningún tipo de perigo.1 A parada efectuarase nos puntos onde se produzan menos dificultades na circulación, en todas as zonas e en todas as vías públicas. Exceptúanse os casos nos que os/as pasaxeiros/as sexan persoas enfermas ou impedidas ou se trate de vehículos dos servizos públicos de urxencia que se encontren de servizo, os das forzas e corpos de seguridade ou de camións do servizo de limpeza ou recollida de lixo.2 Deixarase unha distancia mínima de un metro dende a fachada máis próxima, nas paradas nas rúas urbanizadas sen beirarrúa. Os autotaxis e os vehículos de gran turismo pararán na forma e nos lugares que determine a ordenanza reguladora do servizo e con suxeición estrita ás normas que con carácter xeral están establecidas nesta ordenanza para as paradas, no seu defecto. Os autobuses, tanto de liñas urbanas como interurbanas, unicamente poderán deixar e tomar viaxeiros/as nas paradas que expresamente determine ou sinalice a autoridade municipal.2 Os/as condutores/as de autobuses estarán obrigados a situar o vehículo dentro da zona delimitada para o efecto, o máis preto posible do bordo da calzada, sen chegar a obstaculizar a circulación en ningún caso. A autoridade municipal poderá requirirlles aos/ás titulares de centros docentes que teñan servizo de transporte escolar que propoñan itinerarios para recoller os/as alumnos/as. A autoridade municipal poderá fixar paradas dentro de cada ruta e quedará prohibido recoller alumnos/as fóra desas paradas, unha vez aprobados os itinerarios. Queda prohibido parar nos seguintes casos e nos lugares seguintes, ademais dos supostos recollidos no artigo 94 do Regulamento xeral de circulación, aprobado polo Real decreto 1428/2003, do 21 de novembro: a) Onde o prohiban os sinais correspondentes b) En dobre fila, agás que aínda quede libe un carril en rúas de sentido único de circulación e dous nas rúas en dous sentidos sempre que o tráfico non sexa moi intenso e non haxa espazo libre nunha distancia de 40 metros c) Sobre os refuxios, illas, medianas, zonas de protección e sobre os demais elementos canalizadores do tráfico d) Cando se obstaculice o uso normal do paso de entrada ou saída de vehículos e persoas. Así como cando estea sinalizado o acceso de vehículos coa correspondente pasaxe. e) Sobre as beirarrúas, paseos e demais zonas destinadas ao paso de peóns e zonas sinalizadas para uso exclusivo de diminuídos físicos f) A menos de 5 metros dunha esquina, dun cruzamento, dunha intersección ou bifurcación, agás que a parada se poida realizar en chafráns ou fóra deles sen constituír un obstáculo ou sen causar perigo para a circulación g) Nas pontes, nos pasos a nivel, nos túneles ou debaixo dos pasos elevados, agás que haxa sinais contrarias h) Nos lugares onde a detención lles impida ver os sinais aos/ás usuarios/as aos/ás que van dirixidos ou cando obrigue a facer manobras i) Na proximidade de curvas ou cambios de rasantes, cando a visibilidade sexa insuficiente para que os demais vehículos poidan pasar sen perigo o que está detido j) Nos espazos sinalizados como reservados para vehículos de servizo público, organismos oficiais e servizos de urxencia k) Nos carrís, nas paradas ou nos pasos reservados para determinados vehículos, como autobuses de transporte público de pasaxeiros/as, taxis ou bicicletas l) Nos rebaixes da beirarrúa para que pasen as persoas de mobilidade reducida m) Cando se obstaculicen os accesos e as saídas de emerxencia debidamente sinalizados dos colexios, edificios, locais ou recintos destinados a espectáculos ou actos públicos, nas horas da súa celebración n) No medio da calzada, aínda no suposto de que a largura dela o permita, agás que estea expresamente autorizado ñ) Nas vías públicas declaradas de atención preferente por resolución municipal, agás que a parada se poida realizar nos chafráns o) Cando se impida a outros vehículos un xiro autorizado p) Cando produzan obstrución ou perturbación grave na circulación de peóns ou de vehículos Enténdese por estacionamento toda inmobilización dun vehículos a duración da cal exceda de dous minutos, sempre que non estea motivada por imperativo da circulación, por incumprir calquera requisito 1 O estacionamento deberá efectuarse de tal maneira que o vehículo non obstaculice a circulación nin constitúa un risco para o resto dos/as usuarios/as da vía, coidando especialmente que estea situado o máis preto posible do bordo da estrada segundo o sentido da marcha e procurando evitar que poida porse en movemento na ausencia do/a condutor/a. Para tal obxecto, os/as condutores/as terán que tomar as precaucións adecuadas e suficientes e serán responsables das infraccións que se poidan producir como consecuencia dun cambio de situación do vehículo ao se pór en marcha espontaneamente ou pola acción de terceiros, agás que neste último caso existira violencia evidente.2 O estacionamento efectuarase de forma que lles permita aos/ás demais usuarios/as utilizar mellor o espazo libre.1 O estacionamento pode ser: a) En fila ou cordón, aquel no que os vehículos están situados uns detrás dos outros e de forma paralela ao bordo da beirarrúa b) En batería, aquel no que os vehículos están situados uns ao lado dos outros e de forma perpendicular ao bordo da beirarrúa c) En semibatería, aquel no que os vehículos están situados uns ao lado dos outros e oblicuamente ao bordo da beirarrúa Como norma xeral, o estacionamento farase sempre en fila. A excepción desta norma terase que sinalizar expresamente.2 Os vehículos deberán estar colocados no perímetro marcado, nos estacionamentos con sinalización no pavimento 1 O estacionamento, cando non estea prohibido, efectuarase no lado dereito en sentido da marcha, nos viarios de dobre sentido de circulación.2 O estacionamento efectuarase no sentido da marcha e en ambos os dous lados da calzada sempre que se deixe unha largura para a circulación non inferior a 3 metros, nos viarios dun só sentido de circulación e sempre que non exista un sinal en contra.1 Os/as condutores/as deberán estacionar os vehículos tan cerca do bordo como sexa posible, deixando un espazo de entre 20 e 10 centímetros entre o bordo da beirarrúa e a superficie exterior das rodas do vehículo, que permita limpar esa parte da calzada.2 Os vehículos de dúas rodas deberán respectar, ademais, as seguintes normas de estacionamento: a) Estacionarán en batería con un ángulo tal que, en ningún caso, ocupen máis de 1,5 metros ao longo da calzada nos lugares de libre aparcamento, sen prexuízo de que deberán utilizar inescusablemente os espazos reservados para este tipo de vehículos, de existir eses espazos a menos de 100 metros b) Non poderán estacionar entre dous vehículos de forma que impidan o normal acceso a eles e de maneira que obstaculicen as manobras de estacionamento. Tampouco se poderá estacionar se se dificulta a incorporación destes vehículos á circulación c) Non se poderán encadear estes vehículos entre si ou a calquera outro elemento non destinado a esa finalidade, tales como árbores, farois, postes de sinalización, bancos e demais mobiliario urbano, ou de tal forma que o estacionamento ocasione molestias aos/ás demais usuarios/as do viario. A policía local poderá adoptar as medidas necesarias para retirar o vehículo estacionado nestas condicións, sen prexuízo da sanción que se poida impor pola infracción cometida. Os gastos que se deriven da retirada do vehículo serán pola conta da persoa infractora.1 A autoridade municipal poderá fixar zonas na vía pública para estacionar ou para utilizar como terminais de liña de autobuses tanto do servizo urbano como interurbano, se non existe estación de autobuses.2 Os vehículos destinados ao transporte de viaxeiros/as ou de mercadorías de calquera natureza non poderán estacionar nas vías públicas a partir da hora que a autoridade municipal determine mediante a correspondente resolución municipal.3 Os vehículos destinados ao transporte de viaxeiros/as ou de mercadorías con masa máxima autorizada (MMA) superior a3500 kg, así como calquera outro tipo de vehículos que polo seu volume oculten a fachada dos edificios ou poida facilitar a escalada ao interior deles, non se poderán estacionar nas vías públicas urbanas, agás nos lugares que expresamente autorice o concello. O concello poderá establecer medidas de estacionamento limitado, co fin de garantir a rotación dos aparcamentos. Queda prohibido estacionar nos casos e nos lugares seguintes, ademais dos supostos recollidos no artigo 94 do Regulamento xeral de circulación: a) Onde o prohiban os sinais correspondentes b) Nun mesmo lugar da vía pública durante máis de 30 días consecutivos c) Nas zonas sinalizadas como de reserva para carga e descarga de mercadorías, nos días e nas horas nos que estea en vigor a reserva, excepto se se trata de vehículos de persoas con mobilidade reducida, debidamente identificados e polo tempo máximo de 60 minutos d) Nas zonas reservadas para estacionar vehículos de servizo público e de organismos oficiais, servizos de urxencia ou policía e) Cando o vehículo estacionado deixe para a circulación rodada unha largura libre inferior á dun carril de 3 metros f) Nas rúas de dobre sentido de circulación nas cales a largura da calzada só permita o paso de dúas columnas de vehículos g) Cando se obstaculice a utilización normal dos pasos rebaixados para persoas de mobilidade reducida h) En condicións que dificulten a saída doutros vehículos estacionados regulamentariamente i) Nos lugares que a autoridade municipal habilite como de estacionamento con limitación horaria, sen colocar o distintivo que o autoriza na parte interna do parabrisas, de maneira que se poida ver e ler dende o exterior j) Nos lugares que a autoridade municipal habilite como de estacionamento con limitación temporal, cando se manteña estacionado o vehículo en exceso sobre o tempo máximo que permite a ordenanza reguladora desta clase de estacionamento, aínda que estea colocado o distintivo que autoriza o estacionamento k) Diante dos lugares reservados para colectores do servizo municipal de limpeza, impedindo acceder a eles ou retiralos l) Os remolques, separados do vehículo motor, nos viarios públicos m) De forma distinta a como se indica nas marcas e nas liñas de estacionamento ou fóra dos límites do perímetro marcado n) En dobre fila, en calquera suposto ñ) Vehículos en exposición, exhibindo carteis para vendelos na vía pública. Considerarase que se está nesa situación cando permaneza con carteis anunciadores e durante un tempo superior a 24 horas do remate o) Na calzada, de maneira diferente á determinada no artigo 28 desta ordenanza p) Nos lugares debidamente sinalizados temporalmente con esa prohibición, debido a actos públicos, obras ou outras causas q) Onde estea prohibido parar r) Nas pasaxes sinalizadas como tales mediante unha placa de licenza municipal, ocupándoos total ou parcialmente 1 O concello, no exercicio das competencias que lle atribúe o artigo 7 da Lei de seguridade viaria e en virtude do que dispón o artigo 60 da Lei 13/1982, do 7 de abril, adoptará as medidas necesarias para conceder a tarxeta de aparcamento para persoas discapacitadas con problemas graves de mobilidade e para a efectividade dos dereitos que dela se derivan, tendo en conta a recomendación do Consello da Unión Europea sobre a creación dunha tarxeta de estacionamento para diminuídos/as físicos e a lexislación sectorial da comunidade autónoma.2 O concello expedirá a tarxeta de aparcamento especial para persoas con mobilidade reducida segundo o modelo determinado regulamentariamente e será válida en todo o territorio nacional. Esa tarxeta permitiralle ao/á titular do vehículo autorizado estacionar nos lugares especialmente reservados para persoas con mobilidade reducida, agás nos que estean destinados a un vehículo determinado ou nos que estean debidamente sinalizados para o estacionamento regulado con limitación temporal, carga e descarga e entrada e saída de vehículos.3 As tarxetas expedidas con anterioridade á entrada en vigor desta disposición normativa poderán seguir usándose ata que sexan substituídas.1 Nas obras de construción ou remodelación de edificacións, o concello poderá autorizar: a) Pasaxes provisionais, sempre e cando se dispoña dun espazo no interior do terreo edificable ou do inmoble, susceptible de ser utilizado para realizar labores de carga e descarga b) Reservas de espazo provisionais na vía pública, cando carezan de espazos interiores suficientes para realizar actividades de carga e descarga ou a colocación de colectores para materiais de construción ou retirada de entullo e similares 2 A colocación de colectores por obras na vía pública requirirá autorización previa do concello. A colocación de colectores realizarase de acordo coas condicións que estableza o documento de autorización.3 Limitarase o uso ou o gozo da licenza ou da autorización concedida, cando así se requira, cando por razóns de interese público houbera que realizar obras, operacións de limpeza ou acontecementos diversos.1 Queda prohibido colocar elementos móbiles ou fixos na vía pública, entre outros, postes, morróns, arcos, testos ou similares, calquera que sexa a súa finalidade, sen obter a previa autorización municipal.2 A ocupación da vía pública con colectores de lixo, de limpeza viaria ou de reciclaxe, entre outros, realizarase naqueles puntos que determine a autoridade municipal, procurando colocalos nas zonas non destinadas á circulación de vehículos ou de viandantes, así como tampouco en pasos de peóns nin naqueles espazos reservados para o servizo de determinados usuarios/as. Cando a autoridade competente o considere, cercarase o lugar de colocación mediante elementos fixos que eviten que sexa alterada a súa situación.3 Queda prohibido cambiar de situación os colectores, os ciclomotores ou as motocicletas, co obxecto de aparcar vehículos no lugar deles.4 Non se poderán colocar obstáculos sobre a vía pública para reservar o uso dela.1 A autoridade municipal poderá ordenar a retirada de obstáculos na vía pública cando: a) Non se obtivera a correspondente autorización b) Supoñan risco para os/as usuarios/as do viario c) A súa colocación estivera inxustificada d) Transcorrera o tempo autorizado ou non se cumpriran as condicións fixadas na autorización e) Se estime conveniente atendendo ao interese xeral 2 Os/as seus/súas responsables estarán obrigados/as a retirar os obstáculos colocados cando así sexan debidamente requiridos para iso e serán desmontados polos servizos técnicos municipais repercutindo por conta dos/das responsables os gastos producidos, se non o fan no prazo concedido.1 A autoridade municipal poderá establecer e sinalizar zonas para realizar das operacións de carga e descarga. Nese suposto, queda prohibido efectuar esas operacións dentro dun radio de acción de 50 metros a partir da zona reservada.2 Poderá facer uso das reservas de estacionamento para carga e descarga calquera vehículo, sempre que estea destinado a transportar mercadorías ou que, sen estalo, o/a condutor/a permaneza no seu interior, que estea realizando operacións de carga e descarga, mentres duren as operacións e sen superar o tempo máximo de 30 minutos.3 O concello poderá establecer regulacións específicas para realizar operacións de carga e descarga, atendendo a circunstancias de situación, proximidade a zonas de estacionamento regulado e con limitación temporal, ou frecuencia de uso.4 A carga e a descarga en situacións ou para servizos especiais (amoblamento, mudanzas, operacións esporádicas e excepcionais) que afecte á circulación ou ao estacionamento deberá ser obxecto de autorización por parte do concello. O concello fará constar na autorización o lugar, a data e o horario autorizado, así como as precaucións que hai que adoptar. Como requisito previo, o concello poderá esixir a exacción das taxas determinadas na correspondente ordenanza fiscal. O concello autoriza a carga e a descarga de 8.00 a 12.00 horas e de 17.00 a 19.00 horas.5 Nas autorizacións de reserva do viario público para carga e descarga que conceda o concello farase constar a finalidade, a situación, a extensión, as datas e os horarios así como a masa máxima autorizada (MMA) dos vehículos.1 Os traballos de carga e descarga realizaranse en vehículos dedicados ao transporte de mercadorías ou naqueles que estean debidamente autorizados para iso, dentro das zonas reservadas para ese efecto e durante o horario establecido e reflectido nas sinalizacións correspondentes.2 O peso dos vehículos de transporte que realicen operacións de carga e descarga axustaranse ao que dispón a vixente ordenanza. Malia o anterior, a Alcaldía poderá limitar o peso dos vehículos en función da capacidade de determinados viarios.1 A carga e a descarga de mercadorías realizarase preferentemente no interior dos locais comerciais e industriais, sempre que reúnan as condicións adecuadas, cando as características de acceso dos viarios o permita. Cando isto non sexa posible, realizarase nas zonas da vía pública reservadas para iso, dentro do horario reflectido na sinalización correspondente.2 A carga e descarga na vía pública fóra das zonas reservadas unicamente se permitirá nos días, nas horas e nos lugares que autorice o concello especialmente.3 Queda expresamente prohibida a carga e a descarga nos lugares e nos supostos seguintes: a) Na vía pública, cando exista lugar habilitado para iso dentro dos establecementos b) Superando o tempo máximo autorizado c) Depositando mercadorías nas vías, nas beirarrúas, nas beiravías e nas zonas peonís d) Fóra do horario que habilite a autoridade municipal para esa finalidade e) Dentro dun radio de acción de 50 metros a partir dunha zona sinalizada para realizar operacións de carga e descarga A Alcaldía poderá ditar disposicións que regulen as seguintes materias: a) Delimitación e sinalización das zonas de carga e descarga b) Restricións de peso e dimensións dos vehículos para determinadas vías c) Horario permitido para realizar as operacións de carga e descarga, en relación coa problemática propia das diferentes vías e barrios d) Servizos especiais para realizar operacións de carga e descarga, con expresión de días, horas e lugares e) Autorizacións especiais para: 1) Camións de 12,5 toneladas ou máis 2) Vehículos que transporten mercadorías perigosas 3) Outras Os camións de transporte superior a 12,5 toneladas poderán cargar e descargar exclusivamente en: a) Intercambiadores de mercadorías ou lugar que destine o concello para iso b) No interior de locais comerciais e industriais, sempre que reúnan as condicións adecuadas, e utilizando traxectos que previamente autorice a autoridade municipal Precisarase autorización especial para aqueles casos específicos nos que non se poidan acoller ao anterior. As mercadorías, os materiais ou as cousas que sexan obxecto da carga e descarga non se deixarán na vía pública, senón que se trasladarán directamente do inmoble ao vehículo ou viceversa, agás en casos excepcionais que deberán ser expresamente autorizados e contar coa preceptiva licenza para ocupar a vía pública, atendendo en todo caso ás condicións que determina a presente ordenanza sobre realización e balizamento de obras na vía pública. As operacións de carga e descarga terán que realizarse coas debidas precaucións para evitar ruídos innecesarios e coa obriga de deixar limpa a vía pública. As carretillas de carga utilizadas para distribuír a carga aos establecementos deberán dispor de rodas de material que evite danos no pavimento. As mercadorías cargaranse e descargaranse polo lado do vehículo máis próximo á beirarrúa, utilizando os medios necesarios e persoal suficiente para axilizar a operación, procurando non dificultar a circulación, tanto de peóns como de vehículos. En caso de existir perigo para os/as peóns ou para os vehículos mentres se realice a carga e descarga, deberase sinalizar debidamente. Non poderán permanecer estacionados nas zonas habilitadas para carga e descarga os vehículos que non estean realizando esa actividade. As operacións de carga e descarga deberán efectuarse con persoal suficiente para rematalas o máis axiña posible, sendo o límite de tempo autorizado para cada operación, con carácter xeral, de 30 minutos. Excepcionalmente a autoridade municipal poderá autorizar un período maior de tempo, previa solicitude debidamente xustificada e para unha operación en concreto.1 Para facilitar o control do tempo máximo na realización de cada operación de carga e descarga que se estableza segundo o que dispón o artigo anterior, será obrigatorio exhibir a hora de inicio da operación, que se colocará no parabrisas de tal forma que quede totalmente visible. Para tal efecto, o concello poderá instalar máquinas expendedoras de tíckets coa hora de inicio do estacionamento nas zonas de carga e descarga. O/a usuario/a colocará a hora de inicio do estacionamento, no caso de que non existir esas máquinas.2 Ningún vehículo pechado sen condutor/a que non realice operacións desta natureza poderá estar estacionado na zona de carga e descarga unha vez que transcorra o tempo autorizado de 30 minutos. Considerarase para todos os efectos como non autorizado, podendo mesmo ser retirado por un guindastre, con independencia das sancións que correspondan.1 Está suxeito a autorización municipal o acceso de vehículos ao interior dos inmobles cando sexa preciso cruzar beirarrúas ou outros bens de dominio e de uso público ou cando supoña un uso privativo ou unha especial restrición do uso que lles corresponda a todos/as os/as cidadáns/cidadás respecto a todos eses bens ou cando impida o estacionamento ou a parada doutros vehículos na fronte pola que se accede.2 Queda prohibida a saída de vehículos de chafráns dos edificios e haberá que gardar unha distancia mínima de 5 metros á esquina máis próxima.3 É obrigatorio dispor de 5 metros, como mínimo, nun plano horizontal dentro do local e antes de saír ao exterior na liña da fachada, agás excepcións xustificadas.4 As portas do garaxe non excederán ao abrir a liña da fachada. Á persoa ou á comunidade de propietarios/as titular da pasaxe seralle de aplicación as seguintes obrigas: a) Limpar dos accesos ao inmoble da graxa, os aceites ou outros elementos que se produzan como consecuencia de entrar e saír os vehículos b) Colocar os sinais de pasaxe nunha zona visible da porta de entrada ou de saída do inmoble c) Mercar os sinais de pasaxe que aprobe o concello d) Pagar os gastos que ocasione a sinalización, así como as obras necesarias nos termos que establece o artigo 55.2 desta ordenanza 1 A alcaldía ou a concellería delegada competente concederá a autorización para entrar e saír os vehículos, segundo a proposta dos servizos municipais correspondentes 2 Os/as propietarios/as e as persoas posuidoras lexítimas dos inmobles aos que haxa que permitir o acceso, así como os promotores ou contratistas no suposto de obras, poderán solicitar a autorización para entrar e saír os vehículos. O concello poderá iniciar de oficio ou por pedimento das persoas interesadas o expediente de concesión da autorización para entrar e saír os vehículos. Coa solicitude deberán achegar a seguinte documentación: 1) Plano de situación a escala 1:2000 da cartografía municipal 2) Plano da fachada do inmoble a escala 1:50 no que estea acoutada a entrada solicitada 3) Plano de planta e número de prazas que existen en cada planta 4) Fotografía da fachada do inmoble 5) Licenza de obras e de primeira ocupación, cando conste nelas expresamente a zona ou a reserva de aparcamento 6) Licenza de habilitación do local para garaxe (cando requira obra) 7) Licenza de modificación do uso (cando non requira obra) 8) Licenza de apertura: a) Cando nela conste expresamente a zona de aparcamento b) Cando sexa outorgada para desenvolver a actividade de taller de reparación de vehículos, de lavado e engraxe de vehículos, de inspección de vehículos, estacións de servizo ou outras similares que precisen que os vehículos accedan ao interior do inmoble para desenvolver normalmente a súa actividade, tales como centros hospitalarios, ambulancias, centros de peritaxe de danos, etc, aínda que non conste expresamente a zona de aparcamento 1 As autorizacións para entrar e saír os vehículos poden ser dos seguintes tipos: 1) Permanentes: a) Garaxes privados ou de comunidades de propietarios/as con máis de 3 vehículos e unha superficie mínima de 60,00 m 2 b) Garaxe público con capacidade superior a 10 plantas e talleres con cabida superior a 10 vehículos, sempre e cando acrediten que prestan servizos permanentes de urxencia c) Garaxes destinados a vivenda unifamiliar d) Edificios ou instalacións de equipamentos comunitarios de carácter sanitario, hospitais e ambulatorios e) Gasolineiras, estaciones de servizo, venda de carburantes f) Aparcamentos de promoción pública g) Edificios destinados a organismos oficiais, cando a natureza deles o esixe 2) Laborais: a) Talleres con capacidade inferior a 10 vehículos ou que non xustifiquen que prestan ser4vizo permanente de urxencia, aínda que teñan unha capacidade superior b) Obras de construción, derrubamento, reforma e reparación de edificios c) Almacéns de actividades comerciais d) Concesionarios de automóbiles, compravenda de vehículos usados e arrendamento sen condutor e) Outras actividades de características análogas O horario laboral establécese con carácter xeral de 8.00 horas a 20.30 horas, con excepción de domingos e de festivos 3) Nocturnas: a) Garaxes destinados a comunidades de propietarios/as ou propietarios/as individuais nos que a capacidade do local sexa inferior a 4 vehículos b) Garaxes de comunidade con capacidade do local superior a 10 vehículos, nos casos nos que esta modalidade de autorización sexa solicitada O horario no que se autorizarán será de 21.00 horas a 9.00 horas durante todos os días da semana 2 O concello poderá iniciar de oficio a concesión da pasaxe naqueles casos nos que coñeza que un/unha particular está exercendo o dereito que lle outorga unha licenza municipal para a actividade de garaxe. Nese caso, o concello outorgará a pasaxe e dará de alta o/a particular nos padróns municipais afectados e o/a titular deberá cumprir as obrigas derivadas das ordenanzas substantiva e fiscal, unha vez que comprobou que existe o acto administrativo e despois de notificarllo ao/á titular da licenza.1 As entradas e as saídas de vehículos que estean autorizadas sinalizaranse e delimitaranse simultaneamente con dous tipos de sinais: a) Vertical: placa que prohibe estacionar axustada ao modelo oficial que facilitará o concello, despois de pagar as taxas correspondentes. A placa deberá estar instalada nunha zona visible da porta de entrada ou de saída do inmoble, preferentemente no lateral dereito, na zona central superior da fachada da porta. Poderase colocar nunha barra vertical naqueles inmobles con accesos de longo percorrido. b) Horizontal: franxa amarela de lonxitude correspondente á do largo da entrada, pintada no bordo ou na calzada, xunto ao bordo. Non se poderán colocar ramplas que ocupen a calzada. A persoa interesada poderá pedir o correspondente permiso de obra, no caso de que precise realizar algunha obra para adaptar a pasaxe.2 Serán pola conta do/a solicitante os gastos que ocasione a sinalización descrita no apartado anterior, así como as obras necesarias. O/a solicitante estará obrigado a manter a sinalización tanto vertical como horizontal nas debidas condicións durante todo o período de vixencia da autorización. Serán responsabilidade da persoa titular da autorización os danos ocasionados nas beirarrúas por mor do uso especial que supón a entrada e a saída de vehículos. A persoa titular da autorización estará obrigada a reparar os danos no prazo que lle outorgue a autoridade municipal no requirimento. O incumprimento desta obriga suporá a execución forzosa nos termos regulados na Lei de réxime xurídico das administracións públicas e do procedemento administrativo común. O concello poderá suspender temporalmente os efectos da autorización de entrada e saída de vehículos, por razóns do tráfico, obras na vía pública ou outras circunstancias extraordinarias. O órgano que ditou as autorizacións poderá revogalas nos seguintes casos: a) Por ser destinadas a fins distintos para os que foron outorgadas b) Por desapareceren as causas ou as circunstancias que motivaron o seu outorgamento c) Por non pagar a cota anual correspondente d) Por incumprir as condicións relativas aos horarios ou por carecer da sinalización adecuada e) Por causas motivadas relativas ao tráfico ou ás circunstancias da vía pública. A persoa titular da autorización estará obrigada a retirar a sinalización, a reparar o bordo da beirarrúa ao seu estado inicial e a entregar a placa identificativa na casa do concello, no caso de que a autorización sexa revogada. O concello iniciará o expediente de revogación de oficio ou por pedimento de parte. A persoa titular da autorización deberá suprimir toda a sinalización que indique que existe a entrada, deberá reparar o bordo da beirarrúa ao estado inicial e deberá entregar a placa nos servizos municipais correspondentes, cando solicite a baixa ou a anulación da autorización de entrada de vehículos por deixar de usar o local como aparcamento. O concello concederá a baixa solicitada despois de que os servizos municipais correspondentes comproben que a persoa titular da licenza cumpriu eses requisitos.1 Enténdese por reserva de espazo na vía pública o acoutamento dunha determinada zona de estacionamento na calzada para o aproveitamento privativo por parte dos/as usuarios/as autorizados/as. Ese espazo está suxeito ao pagamento previo dos dereitos que estean determinados na ordenanza fiscal correspondente.2 As reservas de espazo na vía pública poderán ser permanentes ou de horario limitado, segundo o réxime aplicado ás pasaxes.3 As persoas usuarias autorizadas estarán obrigadas a colocar as tarxetas que para o efecto conceda a autoridade municipal sobre o cadro de instrumentos dianteiro do vehículo, perfectamente visible na parte esquerda. A zona acoutada como reserva de espazo será sinalizada con marcas amarelas en zigzag e delimitada por sinais verticais de prohibición de estacionar. Deberán indicar se se trata de reserva permanente ou de reserva con horario limitado e deberá sinalar, neste caso, os días e o tramo horario reservado.1 A policía local poderá inmobilizar os vehículos que estean nos seguintes supostos: a) Cando a persoa que conduce o vehículo se negue a someterse ás probas para comprobar o grao de impregnación alcohólica, do consumo de psicótropos, estupefacientes, estimulantes ou substancias análogas, ou cando o resultado da proba sexa superior á taxa regulamentariamente establecida b) Cando o vehículo supera os niveis de ruído, gases ou fumes permitidos regulamentariamente c) Cando o vehículo vaia desprovisto de cintos e doutros elementos de seguridade obrigatorios d) Cando as persoas que conducen os ciclomotores e as motocicletas circulen sen o casco obrigatorio homologado e) Cando ao vehículo se lle efectuara unha reforma de importancia non autorizada f) Cando o vehículo non estea autorizado para circular g) Cando a circulación do vehículo non estea amparada polo correspondente seguro obrigatorio h) Cando un vehículo permaneza estacionado en lugares que a autoridade municipal habilite para estacionar con limitación temporal, sen colocar o distintivo que o autoriza ou cando rebase o dobre do tempo que pagou de conformidade coa ordenanza municipal, ata que sexa identificado o/a condutor/a i) Cando se estacione un autobús ou un vehículo de transporte de mercadorías de terceira categoría en vías públicas do termo municipal j) En calquera outra circunstancia que legalmente estea establecida 2 Os gastos que se orixinen como consecuencia de inmobilizar o vehículo serán pola conta da persoa titular, que deberá pagalos ou garantir o pagamento como requisito previo para levantar esa medida, sen prexuízo do dereito á defensa que lle asiste e da posibilidade de repercutir o gasto sobre a persoa responsable que causara que o concello adoptase esa medida. O pago destes gastos é independente do pago da multa por infracción á normativa do tráfico que, de ser o caso, se tramite.3 O/a axente que denuncia fixará provisionalmente a contía da multa cando a persoa infractora non acredite a súa residencia habitual en territorio español. O/a axente que denuncia inmobilizará o vehículo se a persoa infractora non deposita esa contía ou se non garante o seu pagamento por calquera medio admitido en dereito.4 Utilizaranse os instrumentos mecánicos que se determinen para os efectos de inmobilizar o vehículo. Para iso, colocarase na parte superior da porta do condutor a advertencia na que se lle fará constar a información sobre o procedemento que hai que seguir.5 Utilizar estes instrumentos coa finalidade de inmobilizar o vehículo suporá o devengo dunha taxa, segundo o estableza a correspondente ordenanza fiscal.6 A inmobilización do vehículo rematará unha vez que o/a condutor/a estea identificado e/ou unha vez que desaparezan as causas que a motivaron, despois de pagar a taxa devengada. A policía local poderá ordenar a retirada dun vehículo da vía pública cando estea estacionado en calquera das seguintes circunstancias: a) En lugares que nos que constitúa un perigo b) Se perturba gravemente a circulación de peóns ou de vehículos c) Se obstaculiza ou dificulta o funcionamento dalgún servizo público d) Se ocasiona perdas ou deterioracións no patrimonio público e) Se está en situación de abandono f) Cando o vehículo permaneza estacionado en lugares que a administración municipal habilite para estacionar con limitación temporal, sen colocar o distintivo que o autoriza ou cando rebase o dobre do tempo que pagou, conforme ao que estableza esta ordenanza ao respecto g) Nos carrís ou nas partes das vías reservadas exclusivamente para circular ou para o servizo de determinados/as usuarios/as (carril bus, carril taxi, paradas, persoas con minusvalía física, etc) h) En caso de accidentes que impidan continuar a marcha i) Nun estado de deterioración tal que o houbera que inmobilizar j) Cando non houbera un lugar adecuado para inmobilizar o vehículo sen obstaculizar a circulación de vehículos ou de persoas k) Nos espazos reservados a servizos de seguridade ou de urxencias l) En vías catalogadas como de atención preferente (VAP) m) En calquera outro suposto previsto na lei ou nesta ordenanza Considerarase que un vehículo está estacionado orixinando unha situación de perigo para o resto dos peóns e dos/as condutores/as cando se efectúe: a) Nas curvas ou nos cambios de rasante b) Nos cruzamentos de rúas e nas súas proximidades, producindo unha diminución da visibilidade c) Nos lugares nos que se impida a visibilidade dos sinais de circulación d) De maneira que sobresaia do vértice da esquina da beirarrúa, de xeito que lles obrigue aos/ás demais condutores a variar a súa traxectoria ou que dificulte que os vehículos xiren e) Cando se obstaculice a saída de emerxencia dos locais destinados a espectáculos públicos e entretemento durante as horas nos que estean abertos f) Na calzada, fóra dos lugares permitidos g) Nas medianas, separadores, illas ou noutros elementos de canalización do tráfico h) Nas zonas do pavimento sinaladas con franxas brancas Entenderase que o vehículo está estacionado nun lugar perigoso ou que obstaculiza gravemente a circulación cando constitúa un risco ou un obstáculo para circular, nos seguintes supostos: a) Cando sexa inferior a 3 metros a distancia entre o vehículo e a beira oposta da calzada ou unha marca lonxitudinal sobre ela que indique que está prohibido atravesala ou cando non permite que outros vehículos pasen b) Cando se impide que outro vehículo debidamente parado ou estacionado se incorpore á circulación c) Cando se obstaculice o uso normal do paso de saída e de acceso a un inmoble de persoas ou de animais ou de vehículos nunha pasaxe sinalizada correctamente d) Cando se obstaculice o uso normal dos pasos rebaixados para persoas con minusvalía física e) Cando se efectúe nas medianas, separadores, illas ou noutros elementos de canalización do tráfico f) Cando se impida o xiro autorizado polo sinal correspondente g) Cando o estacionamento teña un lugar nunha zona reservada a carga e a descarga, durante as horas de utilización h) Cando o estacionamento se efectúe en dobre fila sen condutor/a i) Cando o estacionamento se efectúe nunha parada de transporte público, sinalizada e delimitada j) Cando o estacionamento se efectúe en espazos expresamente reservados a servizos de urxencia e de seguridade k) Cando o estacionamento se efectúe en espazos prohibidos na vía pública cualificada de atención preferente, especificamente sinalizados l) Cando o estacionamento se efectúe no medio da calzada m) Cando o estacionamento constitúa un perigo ou obstaculice gravemente o tráfico de peóns, de vehículos ou de animais Entenderase que o estacionamento obstaculiza o funcionamento dun servizo público cando se produza: a) Nos carrís, nas paradas ou nas zonas reservadas aos vehículos de transporte público b) Nas zonas reservada para colocar colectores de residuos ou outro tipo de mobiliario urbano c) Nas saídas reservadas a servizos de urxencia e de seguridade d) Nas zonas de carga e descarga, sen autorización Entenderase que o estacionamento orixina perda ou deterioración do patrimonio público cando se efectúe en xardíns, sebes, zonas arborizadas, fontes ou noutras partes da vía destinadas ao ornato e ao decoro do concello.1 A autoridade municipal poderá presumir razoablemente que un vehículo está en situación de abandono nos seguintes casos: a) Cando o vehículo leve máis de dous meses depositado, contados dende que a autoridade competente o retirou da vía pública b) Cando permaneza estacionado máis dun mes no mesmo lugar e cando presente danos que fagan imposible que se desprace polos seus propios medios ou cando lle falten as placas de matriculación. Neste caso, terá o tratamento de residuo sólido urbano, de conformidade coa normativa ambiental correspondente 2 Requiriráselle á persoa titular do vehículo, unha vez que transcorran os correspondentes prazos, para que o retire do depósito no prazo de 15 días e advertiráselle que a administración o tratará como residuo sólido urbano, se non o retira, no suposto a) recollido no apartado anterior e naqueles vehículos que manteñan a placa de matriculación ou que dispoñan de calquera signo ou marca visible que permita identificar a persoa titular. Os vehículos que ocupen unha praza de estacionamento con limitación temporal poderán ser retirados en calquera das seguintes circunstancias: a) Cando a persoa titular do vehículo non pagara o distintivo de autorización antes de estacionar. Suporase que non está pagado ese distintivo cando non estea colocado de forma visible no parabrisas do vehículo b) Cando o tempo para ocupar a praza exceda do dobre do que conste como autorizado no distintivo c) Os vehículos que dificulten ou que imposibiliten o paso dos vehículos dos servizos de emerxencia por estar correcta ou incorrectamente estacionados, ocupando unha praza de estacionamento con limitación temporal, poderán ser apartados, arrastrados, empurrados ou retirados polos medios que teñan ao seu alcance neses momentos eses servizos de emerxencia, cando se produzan situacións especiais de emerxencia, catástrofe ou perigo inminente. As persoas titulares e os/as condutores/as dos vehículos incorrectamente estacionados serán responsables dos danos que se lles poidan ocasionar nestas manobras, sen prexuízo de que sexan denunciados/as pola infracción que cometeron A autoridade municipal poderá retirar os vehículos da vía pública nas seguintes situacións, aínda cando estean correctamente estacionados: a) Cando estean estacionados en lugares nos que estea previsto realizar un acto público debidamente autorizado b) Cando estean estacionados en zonas onde estea previsto realizar traballos de limpeza, reparación ou sinalización da vía pública c) Os vehículos que dificulten ou que imposibiliten o paso dos vehículos dos servizos de emerxencia por estar correcta ou incorrectamente estacionados poderán ser apartados, arrastrados, empurrados ou retirados polos medios que teñan ao seu alcance neses momentos eses servizos de emerxencia, cando se produzan situacións especiais de emerxencia, catástrofe ou perigo inminente. As persoas titulares e os/as condutores/as dos vehículos incorrectamente estacionados serán responsables dos danos que se lles poidan ocasionar nestas manobras, sen prexuízo de que sexan denunciados/as pola infracción que cometeron O concello deberá colocar os avisos precisos para advertir, coa antelación suficiente, das referidas circunstancias, sempre que iso sexa posible. A administración depositará os vehículos, unha vez retirados, no lugar autorizado máis próximo e comunicaralles este feito ás persoas titulares. Serán pola conta da persoa titular os gastos que se orixinen como consecuencia de retirar un vehículo da vía pública e de deixalo no depósito, agás as excepcións legalmente previstas. A persoa titular do vehículo deberá pagar ou garantir o pagamento deses gastos como requisito previo para que a administración lle devolva o vehículo, sen prexuízo do dereito de interpor o recurso que lle asiste. Só poderá retirar o vehículo a persoa titular ou a persoa autorizada. A administración suspenderá a retirada dun vehículo da vía pública se o/a condutor/a comparece antes de que o guindastre iniciara a marcha co vehículo enganchado e se o/a condutor/a toma as medidas necesaria para parar a situación irregular na que estaba, previo o pagamento da taxa que proceda polo desprazamento do guindastre e/o pola inmobilización do vehículo. O concello retirará inmediatamente da vía pública aqueles obxectos dos que ninguén se faga responsable e trasladaraos ao depósito autorizado máis próximo. O concello actuará do mesmo xeito no caso de que o obxecto dificulte o tráfico dos peóns ou dos vehículos ou no caso de que o/a propietario/a se negara a retiralo inmediatamente.1 A responsabilidade das infraccións ao que dispón a Lei de seguridade viaria, os seus regulamentos e esta ordenanza recaerá directamente no/a autor/a do feito. A responsabilidade das infraccións recaerá no/a condutor/a no caso dos/as pasaxeiros/as dos vehículos que estean obrigados a utilizar o casco de protección ou o cinto e outros elementos de seguridade nos casos e nas condicións que regulamentariamente estean determinados.2 Responderán solidariamente os pais, os titores, os acolledores e os gardadores legais ou de feito, por esta orde, cando a autoría dos feitos corresponda a un/ha menor de 18 anos, en razón ao incumprimento da obriga que a administración lles impoña que implica un deber de previr a infracción administrativa que se lles imputa aos/ás menores. A responsabilidade solidaria quedará referida estritamente á pecuniaria derivada da multa imposta, que poderá ser moderada pola autoridade sancionadora. Poderá substituírse a sanción económica de multa por medidas sociais relacionadas coa seguridade viaria cando se trate de infraccións leves e co consentimento previo das persoas referidas no primeiro parágrafo.3 O/a titular que figure no rexistro de vehículos da Dirección Xeral de Tráfico será en todo caso responsable polas infraccións relativas á documentación do vehículo, as relativas ao estado de conservación, cando as deficiencias afecten ás condicións de seguridade do vehículo e polas derivadas do incumprimento das normas relativas a recoñecementos periódicos.4 O/a titular arrendatario/a do vehículo co que se teña cometido unha infracción debidamente requirido para iso, ten o deber de identificar verazmente ao/á condutor/a responsable da infracción e será sancionado/a pecuniariamente como autor/a dunha infracción moi grave, prevista no artigo 65.5. i) da Lei de seguridade viaria, se non cumprise esta obriga no trámite do procedemento oportuno sen causa xustificada. Nos mesmos termos responderán as persoas especificadas no parágrafo anterior cando non sexa posible notificarlle a denuncia ao/á condutor/a que eles/elas identifiquen, por causa imputable a eles/elas.5 As empresas de aluguer sen condutor a corto prazo acreditarán o cumprimento da obriga legal de identificar ao/á condutor/a responsable da infracción remitíndolle ao órgano instrutor correspondente un duplicado ou unha copia do contrato de arrendamento onde quede acreditado o concepto de condutor da persoa que conste no contrato. Será competencia da Alcaldía ou da concellería delegada a imposición das sancións por infracción aos preceptos contidos nesta ordenanza. As denuncias dos/das axentes da policía local terán valor probatorio cando exerzan funcións de vixilancia e control da circulación viaria, sen prexuízo do deber que teñen de achegar todas as probas que sexan posibles sobre os feitos da denuncia e sen prexuízo das probas que poidan achegar ou designar as persoas denunciadas na súa defensa. Os/as vixilantes das zonas de estacionamento limitado estarán obrigados/as a denunciar as infraccións xerais de estacionamento que observen e as referidas á normativa específica que regula esas zonas. O aviso de infracción dos/das controladores/as de aparcamento non constitúen notificación de denuncia nin teñen o efecto de incoación de expediente nin de inicio de cómputo de prazos, aínda que foran entregados na man. Calquera persoa poderá presentar unha denuncia das infraccións aos preceptos desta ordenanza que puidera observar. En ambos os dous casos, a denuncia non terá presunción de veracidade pero adquirirá a consideración de proba, que será valorada polo/a instrutor/a do expediente, se é ratificada polo/a denunciante.1 O procedemento administrativo para impor sancións por infracción dos preceptos recollidos nesta ordenanza rexerase polo que ao respecto establece a Lei sobre tráfico, circulación de vehículos a motor e seguridade viaria, o Regulamento do procedemento sancionador en materia de tráfico, circulación de vehículos a motor e Seguridade Viaria e a normativa concordante.2 O órgano encargado da instrución dos expedientes sancionadores será a Unidade de Instrución de Sancións Municipais de Tráfico da Deputación Provincial da Coruña. As persoas interesadas poderán interpor potestativamente o recurso de reposición contra as resolucións ditadas nos expedientes sancionadores que poñen fin á vía administrativa, no prazo de un mes, contado dende a notificación da resolución, de acordo cos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben interpor directamente o recurso contencioso-administrativo ante o xulgado do contencioso-administrativo, no prazo de dous meses, conforme ao que dispón o artigo 109. c) da Lei 30/1992, do 26 de novembro, de réxime xurídico das administracións públicas e do procedemento administrativo común, e o artigo 46 da Lei 29/1998, do 13 de xullo, reguladora da xurisdición contencioso-administrativa. O pagamento do importe da multa indicado na notificación da denuncia implicará unicamente que a persoa infractora renuncia a presentar alegacións e implicará o remate do procedemento sen necesidade de que se dite resolución expresa, sen prexuízo da posibilidade de interpor os correspondentes recursos, tanto se ese importe é o sinalado polo/a axente no acto da denuncia como na notificación que o instrutor lle envíe posteriormente na forma que se determina o parágrafo terceiro do artigo 67.1 da Lei de tráfico, circulación de vehículos a motor e seguridade viaria.1 O prazo para que prescriban as infraccións previstas na Lei de tráfico, circulación de vehículos a motor e seguridade viaria será de 3 meses para as infraccións leves, 6 meses para as infraccións moi graves e de 1 ano para as infraccións moi graves. O prazo de prescrición cóntase a partir do día no que se cometan os feitos. A prescrición interrómpese por calquera actuación administrativa da que teña coñecemento a persoa denunciada ou que estea encamiñada a pescudar a súa identidade ou o seu domicilio e se practiquen con proxección externa á dependencia na que se orixine. Tamén se interrompe a prescrición pola notificación efectuada de acordo co que establece o artigo 78 da Lei de seguridade viaria. A prescrición continúa se o procedemento se paraliza durante máis de un ano por causa non imputable á persoa denunciada.2 O prazo de prescrición das sancións será de 1 ano, computado dende o día seguinte a aquel no que adquira firmeza en vía administrativa a resolución pola que se impoña a correspondente sanción. Interromperá a prescrición o inicio do procedemento de execución, con coñecemento da persoa interesada, volvendo transcorrer o prazo se está paralizado máis de 1 mes por causa non imputable á persoa que comete a infracción.1 As infraccións que se puideran cometer contra o que dispón esta ordenanza serán sancionadas coas multas previstas na Lei sobre tráfico, circulación de vehículos a motor e seguridade viaria. No anexo desta ordenanza están recollidas as infraccións máis comúns contra o Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade viaria, contra o Real decreto 1428/2003, do 21 de novembro, polo que se aproba o regulamento xeral de circulación para a aplicación e o desenvolvemento do texto articulado e contra a presente ordenanza, así como o importe das sancións que lles corresponden, sen prexuízo do que establece o parágrafo anterior.2 A autoridade municipal sancionará do seguinte xeito aquelas infraccións que resultasen de competencia municipal polo tipo de vía no que se cometen e pola materia sobre a que tratan, agás que na citada normativa estea indicada expresamente outra cousa, aínda que non estean explicitamente prevista no anexo desta ordenanza: a) Infraccións leves: multa de 60,00 € b) Infraccións graves: multa de 120,00 € c) Infracción moi grave: multa de 310,00 € 3 A administración municipal comunicaralle á Xefatura Provincial de Tráfico, órgano competente para a detracción, os casos no que o/a titular dun permiso ou dunha licenza para conducir sexa sancionado/a en firme en vía administrativa por cometer algunha das infraccións que, de conformidade coa lexislación vixente, supoñan a perda de puntos.1 As persoas multadas poderán facer efectivo o importe da multa cunha redución do 30% sobre a contía que sinalou o/a axente no boletín da denuncia ou sobre a que consta na notificación que realizou o instrutor do expediente, sempre que efectúen o pagamento durante os 30 días naturais seguintes a aquel no que recibiran a notificación. O pago anticipado co redución sinalada implicará unicamente a renuncia a presentar alegacións e a rematar o procedemento sen necesidade de ditar resolución expresa, sen prexuízo da posibilidade de interpor os recursos correspondentes.2 O/a axente que denuncia fixará provisionalmente a contía da multa cando o/a infractor/a non acredite que reside legalmente en territorio español. O/a axente que denuncia inmobilizará o vehículo, se o/a infractor/a que non acredita que reside legalmente en territorio español non deposita o importe da multa. As persoas multadas poderán facer efectivo o pagamento das multas, tanto ordinario como anticipado, no Servizo de Recadación da Deputación Provincial da Coruña, a través das súas entidades colaboradoras. As persoas multadas deberán facer efectivo o pagamento das multas dentro dos 15 días hábiles seguintes á data na que a resolución sancionadora adquirira firmeza na vía administrativa, se non fixeron uso da posibilidade de pagamento anticipado. A exacción realizarase por procedemento de constrinximento, se transcorre ese prazo sen que a persoa infractora efectuase o ingreso. Nese caso, constituirá título executivo suficiente a providencia de constrinximento que dite para o efecto a Tesouraría da Deputación Provincial da Coruña. Esta ordenanza derroga o resto das normas do mesmo rango deste concello que se opoñan, contradigan ou non desenvolvan debidamente o contido dela.2 Esta ordenanza que a aprobou o Pleno da Corporación na sesión do 25.01.2010 entrará en vigor no prazo sinalado no artigo 70.2 da Lei 1/1985, do 2 de abril, reguladora das base do réxime local e será de aplicación a partir desa data. Neste anexo están recollidas aquelas infraccións máis comúns contra o Real decreto lexislativo 339/1990, do 2 de marzo, polo que se aproba o texto articulado da Lei sobre o tráfico, a circulación de vehículos a motor e seguridade viaria, contra o Real decreto 1428/2003, do 21 de novembro, polo que se aproba o regulamento xeral de circulación para aplicar e desenvolver o texto articulado e contra a presente ordenanza, así como o importe das sancións que lles corresponden. LSV: Real decreto lexislativo 339/1990, do 2 de marzo, polo que se aproba o texto articulado da Lei sobre o tráfico, a circulación de vehículos a motor e a seguridade viaria CIR: Real decreto 1428/2003, do 21 de novembro, por el que se aproba o regulamento xeral de circulación OMT: Ordenanza municipal de tráfico ART: Artigo APART: Apartado del artigo OPC: Opción dentro del apartado do artigo INF: Cualificación da infracción: L: Leve G: Grave MG: Moi grave A persoa titular dun permiso ou dunha licenza de conducir que sexa sancionada en firme na vía administrativa por cometer algunha das infraccións que se relacionan na Lei de seguridade viaria perderá o número de puntos que, para cada unha delas, se sinale nesa norma, nos termos e na forma que se indican nesa normativa. A título informativo, nesta ordenanza inclúense: 1) En primeiro termo, as infraccións e a perda de puntos que supoñen segundo consta no anexo II da Lei sobre o tráfico, a circulación de vehículos a motor e seguridade viaria, na súa redacción que lle dá a Lei 17/2005, do 19 de xullo.2 En segundo lugar, os cadros-resumo elaborados con base na nova redacción desa norma que lle dá a Lei 18/2009, do 23 de novembro, pola que se modifica o texto articulado da Lei sobre o tráfico, a circulación de vehículos a motor e seguridade viaria (Boletín Oficial do Estado do 24.11.2009), xa que a disposición final sétima dispón que esa lei entrará en vigor aos seis meses da súa publicación no Boletín Oficial do Estado, agás os artigos 9. bis2, 59 bis, 77 e 78 que entrarán en vigor no prazo de 1 ano e para os efectos desta lei que sexan favorables para a persoa infractora, que entrarán en vigor o día seguinte ao da súa publicación no Boletín Oficial do Estado. a) Infraccións que levan aparellada a perda de puntos segundo o anexo II da Lei sobre o tráfico, a circulación de vehículos a motor e seguridade viaria, na súa redacción dada pola Lei 17/2005, do 19 de xullo: 1 Conducir cunha taxa de alcohol superior á regulamentariamente establecida: Valores mg/l aire expirado, máis de 0,50 (profesionais e titulares de permisos de condución con menos de dous anos de antigüidade máis de 0,30 mg/l): 6 Valores mg/l aire expirado, superior a 0,25 ata 0,50 (profesionais e titulares de permisos de condución con menos de dous anos de antigüidade máis de 0,15 ata 0,30 mg/l): 4 2 Conducir baixo os efectos de estupefacientes, psicótropos, estimulantes e outras substancias de efectos análogos: 6 3 Incumprir a obriga de someterse ás probas de detección do grado de alcoholemia, de estupefacientes, psicótropos, estimulantes e outras substancias de efectos análogos: 6 4 Conducir de forma evidentemente temeraria, circular en sentido contrario ao establecido ou conducir en competicións de carreiras non autorizadas: 6 5 Circular por autoestradas ou autovías con vehículos cos que estea expresamente prohibido: 4 6 Superar en máis dun 50% a velocidade máxima autorizada, sempre que iso supoña superar, polo menos, en 30 km/h o límite establecido: 6 7 Exceder en máis do 50% os tempos de condución ou minorar en máis do 50% os tempos de descanso establecidos na lexislación sobre o transporte terrestre: 6 8 Conducir un vehículo cunha ocupación que supoña aumentar nun 50% ou máis o número de prazas autorizadas, excluíndo o/a condutor/a, agás que se trate de autobuses urbanos ou interurbanos: 4 9 Conducir un vehículo cun permiso ou cunha licenza que non o habilite para iso: 4 10 Botar na vía ou nas súas inmediacións obxectos que poidan producir incendios ou accidentes de circulación: 4 11 Conducir de forma descoidada creando un risco certo e relevante para as demais persoas usuarias da vía: 4 12 Exceder os límites de velocidade establecidos: - En máis de 40 km/h agás que estea incurso no indicado no apartado 6: 4 - En máis de 30 km/h ata 40 km/h: 3 - En máis de 20 km/h ata 30 km/h: 2 13 Incumprir as disposicións legais sobre prioridade de paso e sobre a obriga de se deter no sinal de stop e nos semáforos coa luz vermella acendida: 4 14 Incumprir as disposicións legais sobre adiantamento poñendo en perigo ou entorpecendo ás persoas que circulan en sentido contrario e adiantar en lugares ou en circunstancias de visibilidade reducida: 4 15 Adiantar poñendo en perigo ou entorpecendo a ciclistas: 4 16 Efectuar o cambio de sentido incumprindo as disposicións recollidas nesa lei e nos termos establecidos regulamentariamente: 3 17 Realizar a manobra de marcha atrás en autoestradas e autovías: 4 18 Aumentar a velocidade ou efectuar manobras que impidan ou dificulten o adiantamento: 4 19 Non respectar os sinais dos/das axentes que regulan a circulación: 4 20 Non manter a distancia de seguridade co vehículo que precede: 3 21 Conducir utilizando manualmente o teléfono móbil, auriculares ou calquera outro dispositivo incompatible coa obrigatoria atención permanente á condución, nos termos que se determinen regulamentariamente: 3 22 Parar ou estacionar nas curvas, nos cambios de rasante, nos túneles, nos pasos inferiores, nas interseccións ou en calquera outro lugar perigoso que constitúa un risco para a circulación ou para os/as peóns, nos termos que se determinen regulamentariamente: 2 23 Parar ou estacionar nos carrís destinados para o transporte público urbano: 2 24 Conducir vehículos que teñan instalados mecanismos ou sistemas para eludir a vixilancia dos/das axentes de tráfico ou que leven instrumentos coa mesma intención, así como utilizar mecanismos para detectar radares: 2 25 Circular sen iluminación cando sexa obrigatorio ou utilizala sen axustarse ao que está establecido regulamentariamente: 2 26 Conducir sen utilizar o cinto de seguridade ou casco e sen os demais elementos de protección ou sen dispositivos de seguridade nos casos e nas condicións que se determinen regulamentariamente: 3 27 Circular con menores de 12 anos como pasaxeiros de motocicletas ou ciclomotores coas excepcións que se determinen regulamentariamente: 2 b) Infraccións que levan aparellada a perda de puntos segundo consta no anexo II da Lei sobre o tráfico, a circulación de vehículos a motor e seguridade viaria, de conformidade coa redacción desa norma que dá a Lei 18/2009, do 23 de novembro. O número que consta na columna da esquerda corresponde á relación de infraccións do apartado a), de maneira que facilita a súa comparativa: